EkBass/fiwiki-20250220-pages-articles huggingface dataset:
Malpaso Productions

Malpaso Productions (ennen The Malpaso Company) on yhdysvaltalaisen elokuvatekijä Clint Eastwoodin perustama elokuvayhtiö, joka tuottaa vain hänen ohjaamiaan ja/tai tähdittämiään elokuvia. Yhtiön nimi on harha-askel espanjankielellä. Luokka:Yhdysvaltalaiset elokuvayhtiöt
In My Life

”In My Life” on The Beatlesin kappale vuonna 1965 julkaistulta Rubber Soul -albumilta. Kappaleen sanoituksen on tehnyt John Lennon. Sävellyksestä Lennonilla ja Paul McCartneyllä on erilaiset muistikuvat. Omasta mielestään McCartney kirjoitti koko melodian, Lennonin mielestä vain väliosan ja harmoniat. Kappale merkittiin yhtyeen silloisen tavan mukaan molempien sanoittamaksi ja säveltämäksi. Vuonna 2018 Harvardin tilastotieteen luennoitsija Mark Glickman ja Dalhousien yliopiston matematiikan professori Jason Brown tutkivat sävellystä ja tulivat siihen tulokseen, että se on selvästi lähempänä Lennonin kuin McCartneyn tyyliä. ”In My Life” on yksi The Beatlesin tunnetuimmista kappaleista ja se valittiin Mojo-lehden äänestyksessä kaikkien aikojen parhaaksi popkappaleeksi vuonna 2000. Rolling Stone -lehden vastaavassa äänestyksessä se ylsi sijalle 23. Kappaleen barokkivaikutteinen kosketinsoolo on tuottaja George Martinin säveltämä ja soittama. == Lähteet == Luokka:The Beatlesin kappaleet Luokka:Vuoden 1965 kappaleet
Nouseva Suomi

Nouseva Suomi oli suomalainen poliittinen yhdistys, joka perustettiin 5. lokakuuta 1940. Se tähtäsi talvisodan hengen vaalimiseen eli yhtenäisen kansan ihanteeseen, porvarillisen puoluekentän uudelleenjärjestelyyn ja demokratian lujittamiseen kiinteämmän johdon luomisella ja henkilökohtaisen vastuun kasvattamisella. Vaikutuksen arvioidaan jääneen käytännössä vähäiseksi. Toiminta hiipui kesäkuussa 1941 alkaneen jatkosodan alussa. Järjestön mukaan sen tavoite oli koota kansalaiset niiden valtakunnallisten tunnusten ympärille, joiden arvon "koko kansamme vaistosi vapaussotatalven 1939−1940 yhteisissä suurissa koettelemuksissa". Järjestön perusti äärinationalistisen ja äärioikeistolaisen Akateemisen Karjala-Seuran (AKS) johtaja Vilho Helanen, joka toimi myös hallituksen puheenjohtajana. Nousevaan Suomeen kuului useita merkittävässä asemassa olevia suomalaisia yhteiskunnallisia vaikuttajia, mm. Eljas Erkko. Monet olivat AKS:n tai äärioikeistolaisen Isänmaallisen kansanliikkeen (IKL) jäseniä. IKL kuitenkin sanoutui irti järjestöstä. Sen lisäksi jäseniä oli kaikista porvarillisista puolueista. Järjestöllä oli yhteyksiä myös Suomen kansanpuolueen taustavoimiin. Ryhmä julkaisi ainakin yhden kirjasen nimeltä Nouseva Suomi. Se julkaistiin vuonna 1940 ja kuului sarjaan Nousevan Suomen Julkaisuja. 14. helmikuuta 1941 Nouseva Suomi perusti yhdessä Suomen sosiaalidemokraattisen Työläisnaisliiton ja Suomalaisuuden liiton kanssa Väestöliiton Suomen väkiluvun kasvattamiseksi ja elinolojen parantamiseksi. IKL:n puheenjohtaja Vilho Annala piti Nousevaa Suomea uhkana omalle puolueelleen. IKL levitti huhua, jonka mukaan Urho Kekkonen kuului Nousevaan Suomeen. Huhun tarkoitus oli hillitä IKL:n kannattajien mahdollisia aikeita siirtyä ”Helasen uuteen puolueeseen”. Helanen piti huhua ”pirullisena ja häikäilemättömänä valheena”. == Hallitus == Nousevan Suomen hallituksen muodostivat joulukuussa 1940 seuraavat henkilöt: * fil. tohtori Vilho Helanen, puheenjohtaja * agronomi Paavo A. Viding, varapuheenjohtaja * tuomari Eero Mantere, varapuheenjohtaja * professori Arvo Ylinen, varapuheenjohtaja * tekn. tohtori Reino Castrén, jäsen * insinööri M. A. Haro, jäsen * agronomi E. J. Korpela, jäsen * lakitied. tohtori Veli Merikoski, jäsen * päätoimittaja Yrjö Niiniluoto, jäsen * kauppatied. kand. I. O. Nurmela, jäsen * fil. maisteri L. A. Puntila, jäsen * pääjohtaja Eero Rydman, jäsen * fil. maisteri Jussi Saukkonen, jäsen * lääketied. tohtori Pauli Soisalo, jäsen * fil. maisteri Erkki Virta, jäsen * fil. maisteri Yrjö Vuorjoki, jäsen * lääketied. tohtori Saara Väyrynen, jäsen == Lähteet == * Pekka Peitsi, Suomen kansan eheytymisen tie Luku 6, s. 48-52 * Nouseva Suomi. Nousevan Suomen julkaisuja N:o 1. Helsinki 1940 ===Viitteet=== Luokka:Entiset suomalaiset poliittiset järjestöt
John Simon

John Simon voi viitata seuraaviin henkilöihin: * John Simon, brittiläinen varakreivi ja poliitikko, lordikansleri * John Simon, yhdysvaltalainen kriitikko * John Simon, yhdysvaltalainen musiikkituottaja * John Simon, australialainen rugbypelaaja * John Simon, yhdysvaltalainen amerikkalaisen jalkapallon pelaaja * Sir John Simon, brittiläinen lääkäri * John Simon, yhdysvaltalainen tiedottaja * John "Cully" Simon, kanadalainen jääkiekkoilija
STS-41-D

STS-41-D oli Nasan avaruussukkulaohjelman 12. ja Discovery-sukkulan ensilento. Alun perin 25. kesäkuuta suunniteltu laukaisu jouduttiin peruuttamaan aivan viime hetkellä moottoreiden jo käynnistyttyä. Sukkula jouduttiin rullaamaan takaisin huoltohalliin korjauksia varten. Moottorinvaihdon jälkeen laukaisu lopulta onnistui Kennedyn avaruuskeskuksesta 30. elokuuta 1984 kello 12.41 UTC-aikaa. Sukkula laskeutui Edwardsin lentotukikohtaan 5. syyskuuta kello 15.37. Sukkulan komentajana toimi STS-4-lennon veteraani Henry Hartsfield. Ensimmäisellä lennollaan olivat lentäjä Michael Coats, tehtäväspesialistit Judith Resnik, Steven Hawley ja Richard Mullane sekä McDonnell-Douglasin hyötykuormaspesialisti Charles Walker, joka tutki lennolla lääkkeiden valmistusta painottomuudessa. Hyötykuormana oli perutulta STS-41-F-lennolta kolme tietoliikennesatelliittia, amerikkalainen SBS-D, kanadalainen Telstar 3-C sekä Yhdysvaltain laivaston SYNCOM IV-2, toiselta nimeltään Leasat-2. Kaikki satelliitit irrotettiin onnistuneesti kiertoradoilleen. Lisäksi lennolla oli mukana 30-metrinen kokoontaittuva OAST-I-aurinkopaneeli, jota testattiin muun muassa tulevia avaruusasemia varten.STS-41-D NASA, luettu 25.10.2009 ==Lähteet== == Aiheesta muualla == STS-041-D Luokka:Vuoden 1984 avaruustoiminta
Luoteiset Havaijisaaret

Luoteiset Havaijisaaret eli Leewardsaaret ovat joukko Havaijisaariin kuuluvia, pääsaarten Kauain ja Niihaun luoteispuolella sijaitsevia pieniä saaria ja atolleja. Saaret kuuluvat Midwaysaaria lukuun ottamatta Havaijin osavaltioon. Saarten kokonaismaapinta-ala on noin 8 km². Luoteisiin Havaijisaariin kuuluvat: * Nihoa (Moku Manu) * Necker (Mokumanamana) * French Frigate Shoals (Mokupāpapa) * Gardner Pinnacles (Pūhāhonu) * Maro Reef (Nalukākala) * Laysan (Kauō) * Lisianski (Papaāpoho) * Pearl and Hermes Atoll (Holoikauaua) * Midwaysaaret (Pihemanu) – ei kuulu Havaijin osavaltioon * Kure (Kānemiloha‘i) Luokka:Havaijin saaret
Pat Quinn (poliitikko)

Patrick Joseph ”Pat” Quinn III (s. 16. joulukuuta 1948) on yhdysvaltalainen demokraattisen puolueen poliitikko. Hän toimi Illinois’n osavaltion kuvernöörinä vuosina 2009–2015. Hän nousi kuvernööriksi varakuvernöörin paikalta tammikuussa 2009 sen jälkeen, kun Illinoisin senaatti oli erottanut edellisen kuvernöörin Rod Blagojevichin. == Lähteet == == Aiheesta muualla == Luokka:Illinois’n kuvernöörit Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vuonna 1948 syntyneet Luokka:Elävät henkilöt
Keuhkonsiirto

Keuhkonsiirto on toimenpide, jossa vaikeasta keuhkosairaudesta kärsivälle potilaalle siirretään yksi keuhko tai molemmat keuhkot. Lisäksi tehdään blokkisiirtoja, joissa myös sydän siirretään. Keuhkonsiirtoja tehdään muun muassa fibroosin, emfyseeman ja sydänvian aiheuttaman keuhkosairauden takia.Keuhkonsiirtopotilaan kotihoito-ohjeet Hyljintä ja infektio ovat riskeinä elinsiirron jälkeen. Ensimmäinen keuhkonsiirto tehtiin Yhdysvalloissa vuonna 1963.Keuhkonsiirtojen historia – Pioneerikaudesta vakiintuneeksi hoitomuodoksi Suomessa tehdään vuosittain noin 10–15 keuhkonsiirtoa.Keuhkonsiirto Ensimmäinen keuhkonsiirto Suomessa tehtiin vuonna 1990. Blokkisiirto oli tehty jo vuonna 1988. Keuhkosiirrokkaiden etujärjestönä toimii Suomessa vuonna 1990 perustettu Sydän- ja keuhkosiirrokkaat SYKE ry. == Keuhkonsiirto kystisessä fibroosissa == Keuhkonsiirtoon voidaan ryhtyä kystisen fibroosin takia, jos keuhkojen toiminta on erityisen heikkoa. Ensimmäinen kystisestä fibroosista kärsineen keuhkonsiirto tehtiin Pittsburghissa vuonna 1984.Aikuinen ja kystinen fibroosi == Lähteet == == Aiheesta muualla == * Sydän- ja keuhkosiirrokkaat SYKE ry Luokka:Elinsiirtokirurgia
Sofiero (olut)

Sofiero Original (5,2 t-%) on Kopparbergin panimon vaalea lager. Se on Ruotsin Systembolagetin myydyin olut, joka myös sijoittui toiseksi vuoden 2004 World Beer Cupissa eurooppalaisten lageroluiden sarjassa.Kopparbergin Sofiero-oluet jakeluun huhtikuussa Oluet myydyimpiä tuotteita Ruotsin Systembolagetissa Suomessa Sofiero Originalin alkoholipitoisuus on 4,6 t-%. == Lähteet == == Aiheesta muualla == * Sofiero.fi Luokka:Olutmerkit Luokka:Ruotsalaiset juomat
Leewardsaaret (Karibia)

Leewardsaaret ovat Karibianmerta reunustavien Pienten Antillien pohjoisimman saariryhmän nimi. Nimitys merkitsee suojanpuoleisia saaria. Purjelaivojen aikakaudella suotuisin reitti Afrikan rannikolta länteen toi purjelaivat Pienille Antilleille, usein saarijonon puoliväliin suunnilleen Dominican ja Martiniquen saarten kohdalle. Koska vallitseva tuuli puhaltaa kaakosta, tuosta pisteestä pohjoiseen olevat saaret sijaitsivat myötätuulen eli "suojan" puolella ja siitä etelään sijaitsevat saaret vastatuulen eli "tuulen" puolella. Martiniquesta etelään sijaitsevia saaria kutsutaan vastaavasti Windwardsaariksi. Edellä esitetty jako Leeward- ja Windwardsaariin perustuu englantiin. Muissa kielissä jakopiste saattaa olla eri paikassa. Esimerkiksi ranskassa, saksassa ja espanjassa kaikkia Atlantin puolella olevia Pieniä Antilleja kutsutaan suojanpuoleisiksi ja tuulenpuoleisiksi kutsutaan Venezuelalle kuuluvasta Margaritasta länteen Etelä-Amerikan rannikkoa pitkin sijaitsevaa saarijonoa. Karibian lisäksi jakoa Leeward- ja Windwardsaariin on käytetty muuallakin maailmassa, sillä esimerkiksi myös Havaijisaaret voidaan jakaa englanniksi Leeward- ja Windwardsaariin. == Saariryhmän saaret == Saariryhmän merkittävimmät saaret lännestä itään ja pohjoisesta etelään: * Espanjan Neitsytsaaret (Puerto Rico, Yhdysvallat) ** Culebra ** Vieques * Yhdysvaltain Neitsytsaaret (Yhdysvallat) ** Saint Thomas ** Saint John ** Saint Croix * Brittiläiset Neitsytsaaret (Yhdistynyt kuningaskunta) ** Tortola ** Virgin Gorda ** Anegada ** Jost Van Dyke * Anguilla (Yhdistynyt kuningaskunta) * Saint Martin / Sint Maarten (Ranska / Alankomaat) * Saint Barthélemy (Ranska) * Saba (Alankomaat) * Sint Eustatius (Alankomaat) * Saint Kitts ja Nevis ** Saint Kitts ** Nevis * Antigua ja Barbuda ** Barbuda ** Antigua ** Redonda * Montserrat (Yhdistynyt kuningaskunta) * Guadeloupe (Ranska) ** Basse-Terre ja Grande-Terre ** La Désirade ** Les Saintes ** Marie-Galante * Dominica (Dominica) Luokka:Pienet Antillit
Lawrence Bender

Lawrence Bender (s. 17. lokakuuta 1957) on yhdysvaltalainen elokuvatuottaja, joka on tuottanut myös kaikki Quentin Tarantinon ohjaamat elokuvat paitsi elokuvaa Death Proof. Lawrence tuotti pari elokuvaa vuonna 1989, kunnes hän tapasi Tarantinon, jolla oli idea ja käsikirjoitus elokuvasta, joka sijoittuisi autotalliin. Tarantino myös sanoi, että se saataisiin tehtyä 50 tuhannella dollarilla. Lawrence luki Tarantinon käsikirjoituksen tästä elokuvasta, Reservoir Dogsista ja innostui siitä toden teolla ja rupesi keräämään rahaa elokuvaa varten. Elokuva menestyi hyvin ja nosti Lawrencea korkeammalle urallaan. Hän tuotti myös Quentinin toisen elokuvan Pulp Fiction, joka oli jättimenestys. Lawrence sai tästä Oscar-ehdokkuuden kategoriassa "Paras elokuva". Palkinto kuitenkin meni Forrest Gumpille. Lawrence on myös näytellyt pienissä cameo-rooleissa esim. Tarantinon Reservoir Dogsissa kadulla juoksevaa poliisia ja Pulp Fictionissa 50-luvun ravintolassa Zorro-asusteeseen pukeutunutta tarjoilijaa. Hän oli ehdolla Oscariin toisen kerran kategoriassa "Paras elokuva" vuonna 1997 elokuvasta Will Hunting. == Osittainen filmografia == * Kvaakku seikkailee (YAKKY DOODLE IN "WAKKY YAKKY", 1960) * Reservoir Dogs (1992) * Pulp Fiction – Tarinoita väkivallasta (Pulp Fiction', 1994) * Valkoisen miehen taakka (White Man's Burden, 1995) * Neljä huonetta (Four Rooms, 1995) * Jackie Brown (1997) * Will Hunting (Good Will Hunting, 1997) * Anna ja kuningas (Anna and the King, 1999) * The Mexican (2001) * Knockaround Guys (2001) * Kill Bill: Volume 1 (Kill Bill: Vol. 1, 2003) * Kill Bill: Volume 2 (Kill Bill: Vol. 2, 2004) * Viattomat äänet (Voces inocentes, 2006) * Epämiellyttävä totuus (An Inconvenient Truth, 2006) * Kunniattomat paskiaiset (Inglourious Basterds, 2009) == Aiheesta muualla == * * Luokka:Yhdysvaltalaiset elokuvatuottajat Luokka:Vuonna 1957 syntyneet Luokka:Elävät henkilöt
Sirenomelia

Sirenomelia (tai merenneitosyndrooma) on erittäin harvinainen epämuodostuma, jossa lapsi syntyy jalat yhteen sulautuneina. Tilaan liittyvien kehityshäiriöiden takia se johtaa yleensä nopeasti vastasyntyneen kuolemaan. Yhdysjalkaisuuden lisäksi epämuodostuneilla lapsilla esiintyy usein munuaisten agenesiaa (puuttumista) ja monia muita vakavia elimellisiä vikoja. Sirenomeliaa pidettiin aiemmin kaudaalisen regressio-oireyhtymän vakavana muotona, mutta nykyisin niitä pidetään erillisinä häiriöinä. Noin yhdellä syntyvällä lapsella 100 000:sta on sirenomelia.Orphanet: Sirenomelia == Lähteet == == Aiheesta muualla == * TheFetus.net: Sirenomelia * Sikiölle kasvoi merenneitopyrstö jalkojen sijaan - äiti päätyi aborttiin, iltalehti.fi 11.8.2016 Luokka:Synnynnäiset epämuodostumat
Arthur af Forselles

Arthur Edvard af Forselles (11. helmikuuta 1864 Lammi – 27. heinäkuuta 1953 Kannus) oli suomalainen lääkäri, professori ja poliitikko.Kuka kukin oli 1934, s. 130 Viitattu 13.4.2021. 75-vuotias. Professori Arthur af Forselles, Helsingin Sanomat, 11.02.1939, nro 40, s. 6, Kansalliskirjaston digitaaliset aineistot Af Forsellesin vanhemmat olivat ylijohtaja, todellinen valtioneuvos Jakob Henrik Alexander af Forselles ja Emelie Sofie Jacquette Waenerberg ja puoliso vuodesta 1892 Emma Adèle Kolster (k. 1923). Tultuaan ylioppilaaksi af Forselles valmistui filosofian maisteriksi 1886 ja lääketieteen lisensiaatiksi 1891. Lääketieteen ja kirurgian tohtoriksi hän väitteli 1894. Af Forselles oli kirurgisen sairaalan apulaislääkärinä 1892–1895 ja dosenttina vuodesta 1896. Hän toimi Helsingin yliopiston korva-, nenä- ja kurkkutautiopin ylimääräisenä professorina 1907–1929. Hän oli aatelissäädyssä sukunsa edustaja valtiopäivillä 1897, 1899 ja 1905–1906. Eduskuntaan hänet valittiin kolmivuotiskaudeksi vuoden 1919 vaaleissa RKP:n edustajana. Af Forselles oli myös Helsingin kaupunginvaltuuston jäsenenä 1899–1913 ja 1915–1918.Ylioppilasmatrikkeli 1853–1899 Af Forselles Arthur Edvard Viitattu 13.4.2021. Af Forselles oli Suomen Yhdyspankin hallintoneuvoston jäsenenä 1913–1917 ja sen jälkeen Pohjoismaiden Yhdyspankin hallintoneuvoston jäsenenä ja puheenjohtajana. Af Forselles oli myöskin Vakuutusosakeyhtiö Auton hallituksen puheenjohtaja, Suomen Pankin valtuuskunnan jäsen 1923–1929 ja Automobiiliklubin puheenjohtaja vuodesta 1920 lähtien. Arthur af Forsellesin sisko oli kuvanveistäjä Sigrid af Forselles. ==Lähteet== * ===Viitteet=== Luokka:Suomen suuriruhtinaskunnan aatelissäädyn valtiopäivämiehet Luokka:Kansanedustajat Luokka:Suomen ruotsalaisen kansanpuolueen poliitikot Luokka:Helsingin kaupunginvaltuutetut Luokka:Uudenmaan vaalipiiri Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Vuonna 1864 syntyneet Luokka:Vuonna 1953 kuolleet
Juho Haveri

Juho Haveri (31. elokuuta 1876 Vimpeli – 28. huhtikuuta 1961 Vimpeli) oli suomalainen kansakoulunopettaja, pankinkamreeri ja poliitikko. Hän vaikutti Nuorsuomalaisissa. Hänen vanhempansa olivat maanviljelijä Antti Kustaa Haveri ja Anna Spangar. Vuonna 1896 hän meni naimisiin Maria Heikkilän kanssa. Haveri tuli valituksi eduskuntavaaleissa 1907 jäseneksi ensimmäiseen yksikamariseen eduskuntaan. Jäätyään eduskunnan ulkopuolelle seuraavissa vaaleissa 1908, hän pääsi läpi vielä vaaleissa 1909. Toimi kansanedustajana päättyi lopulta kevättalvella 1910. ==Lähteet== * Luokka:Kansanedustajat Luokka:Nuorsuomalaiset poliitikot Luokka:Vimpelin kunnanvaltuutetut Luokka:Vaasan läänin itäinen vaalipiiri Luokka:Suomalaiset opettajat Luokka:Vuonna 1876 syntyneet Luokka:Vuonna 1961 kuolleet
Heidi Zeller-Bähler

Heidi Zeller-Bähler (s. 25. heinäkuuta 1967 Sigriswil) on entinen sveitsiläinen alppihiihtäjä. Zeller-Bähler kilpaili ensimmäisen kerran alppihiihdon maailmancupissa kaudella 1986 ja oli kauden yhteiskilpailussa 19. Hän voitti urallaan kolme maailmancupin osakilpailua, kaksi suurpujottelussa ja yhden super-g:ssä. Maailmancupin kokonaiskilpailun paras sijoitus on kaudelta 1995, jolloin hän sijoittui kolmanneksi. Zeller-Bähler osallistui urallaan kaksiin talviolympialaisiin. Albertvillen talviolympialaisissa vuonna 1992 hän kilpaili syöksylaskussa ja Super-G:ssä sekä alppiyhdistetyssä. Vuoden 1994 talviolympialaisiin Lillehammerissa hän kilpaili syöksylaskussa, Super G:ssä ja suurpujottelussa. Hänen paras sijoituksensa olympialaisista on Lillehammerin suurpujottelun 9. sija. == Aiheesta muualla == * Zeller-Bähler, Heidi Zeller-Bähler, Heidi Zeller-Bähler, Heidi
Hoffman Island

Hoffman Island on yksi Lower New York Bayn kahdesta keinotekoisesta saaresta. Vuonna 1873 luotu saari sijaitsee Staten Islandin South Beachin ulkopuolella. Sen läheisyydessä sijaitsee lahden toinen keinotekoinen saari, Swinburne Island. ==Historia== Saari luotiin lisäämällä täyttömaata Orchard Shoalsin matalikolle vuonna 1873. Nimensä saari sai New Yorkin entiseltä pormestarilta ja osavaltion entiseltä kuvernöörniltä, John T. Hoffmanilta. Saarta ja viereistä Swinburne Islandia käytettiin 1800-luvun lopussa ja 1900-luvun alussa karanteeniasemana, johon sijoitettiin Ellis Islandille saapuneet maahanmuuttajat, joilla havaittiin jokin tartuntatauti. Ensimmäisen maailmansodan aikana saaria käytettiin sataman puolustusasemana, ja sodan jälkeen saarille varastoitiin laivaston varusteita. Toisen maailmansodan aikana Yhdysvaltain kauppalaivasto ja U.S. Maritime Service käyttivät saaria harjoitteluasemana. Toisen maailmansodan jälkeen saaret hylättiin. Kaupunkisuunnittelijat ja poliitikot kehittivät useita suunnitelmia saarten käytöstä. Robert Moses ja Bernard Baruch kannattivat saarten muuttamista kaupungin puistoksi, mutta suunnitelma unohtui pian. Vuonna 1961 Hoffman Islandin jäljellä olleet rakennukset tuhottiin. ==Nykypäivä== Nykyään National Park Service omistaa sekä Hoffman Islandin että Swineburne Islandin, ja ne kuuluvat Staten Islandin Gateway National Recreation Areaan. Saarten linnuston suojelemiseksi saaret eivät kuitenkaan ole yleisön käytössä. Hoffmanin saarella pesii lukuisia kahlaajia, kuten jalohaikara, yöhaikara ja pronssi- iibis. Vuodesta 2001 saarilla on tavattu myös talvehtivia kirjohylkeitä. ==Lähteet== == Aiheesta muualla == Luokka:Keinotekoiset saaret Luokka:New Yorkin saaret Luokka:Yhdysvaltain luonnonsuojelualueet Luokka:Staten Island
Xuanzang

Xuanzang () (602/603-664) oli kiinalainen buddhalainen munkki, tutkija, tutkimusmatkailija ja kääntäjä, joka lähensi Kiinaa ja Intiaa varhaisella Tang-kaudella. Xuanzang syntyi Henanin maakunnassa joko vuonna 602 tai 603 ja oli jo nuorena hyvin lahjakas. Hän luki mielellään pyhiä kirjoituksia. Hän asui Luoyangin kaupungissa ja meni 13-vuotiaana buddhalaisluostariin. Sui- dynastian kaatumisen aiheuttamien levottomuuksien takia hän matkusti Chengduun Sichuaniin. Sieltä hän lähti kiertämään Kiinaa ja etsimään buddhaisuuden pyhiä kirjoituksia. Lopulta hän päätyi Chang'anin kaupunkiin. Siellä heräsi hänen halunsa käydä Intiassa. Hän tiesi myös munkki Faxianin matkustaneen Intiaan ja tämän tavoin oli huolissaan Kiinaan päätyneiden buddhalaisten pyhien kirjoitusten epätäydellisyydestä ja väärintulkinnoista. Xuanzangista tuli kuuluisa hänen 17 vuotta kestäneen Intian matkansa ansiosta. Hän tallensi matkan yksityiskohtaisesti omaelämäkertaansa, joka toimi pohjana ja innoituksena eeppiselle Xiyouji-romaanille. Matkan jälkeen vuonna 645 hänet toivotettiin tervetulleeksi takaisin, ja häntä pyydettiin useisiin korkeisiin maallisiin virkoihin, mutta hän kieltäytyi ja vetäytyi luostariin ja omistautui tutkimaan buddhalaisia tekstejä kuolemaansa saakka vuoteen 664. == Aiheesta muualla == luokka:Kiinalaiset tutkimusmatkailijat Luokka:Kiinalaiset tieteilijät Luokka:Buddhalaiset munkit Luokka:600-vuosikymmenellä syntyneet Luokka:Vuonna 664 kuolleet
Kim Echlin

Kim Echlin (s. 1955) on kanadalainen kirjailija, käsikirjoittaja ja opettaja. Hän opettaa kirjoittamista Toronton yliopistossa. Echlin on suorittanut tohtorin tutkinnon. Hän on julkaissut kolme romaania ja yhden lastenkirjan sekä kirjoittanut tieteellisiä artikkeleita. Lisäksi hän on tehnyt dokumenttikäsikirjoituksia ja toiminut CBC:n tuottajana. == Teokset == *Elephant Winter, romaani (1997) *To Arrive Where You Are, tietokirja (2000) *Dagmar's Daughter, romaani (2001) *Inanna: From the Myths of Ancient Sumer, lasten runokirja (2003) *Elizabeth Smart, tietokirja (2004) *The Disappeared, romaani (2009) (suom. Kadonneet, Tammi 2009, suomentanut Sirkka Aulanko) == Muualla == * Jari O. Hiltunen: Kanadalainen kuoleman kentällä. Satakunnan Kansa 28.12.2009 . == Lähteet == Luokka:Kanadalaiset kirjailijat Luokka:Vuonna 1955 syntyneet Luokka:Elävät henkilöt
Grant Marshall

. Grantley Evan Marshall (s. 18. joulukuuta 1959 Brighton), tunnetaan myös nimellä Daddy G, on englantilainen muusikko ja Massive Attack -yhtyeen toinen perustajajäsen. == Ura == Marshall liittyi The Wild Bunch -DJ kollektiiviin vuonna 1980. Kollektiivin hajottua Marshall, Robert Del Naja ja Andrew Vowles perustivat Massive Attackin. == Katso myös == *Robert Del Naja == Aiheesta muualla == Luokka:Brittiläiset muusikot Luokka:Massive Attack Luokka:Vuonna 1959 syntyneet Luokka:Elävät henkilöt
Joutsenkanava

Joutsenkanava () on Kesäpuiston ja Mars-kentän erottava kanava Pietarin keskustassa Venäjällä. Vuosina 1711–1719 kaivettu kanava yhdistää Nevan ja Moikan. Sen pituus on 648 metriä. Kanavan ylittävät Palatsin rantakadun ja Moikan rantakakadun sillat. ==Lähteet== ==Aiheesta muualla== * Joutsenkanava Pietari-tietosanakirjassa Luokka:Pietarin joet ja kanavat Luokka:Nevan alue
Robert William Fisher

Robert William Fisher (s. 13. huhtikuuta 1961 Brooklyn, New York, Yhdysvallat) on FBI:n Ten Most Wanted Fugitives -listalla oleva rikollinen. Hänet on etsintäkuulutettu epäiltynä vaimonsa ja heidän kahden lapsensa murhista Arizonassa vuonna 2001. FBI on luvannut 100 000 dollaria pidätykseen johtavista vihjeistä. == Lähteet == * Fisherin etsintäkuulutus FBI:n sivuilla == Aiheesta muualla == Luokka:Yhdysvaltalaiset murhaajat Luokka:Vuonna 1961 syntyneet Luokka:Elävät henkilöt
Jean-Baptiste Le Blond

Jean-Baptiste Alexandre Le Blond (1679–1719) oli ranskalainen arkkitehti, joka työskenteli elämänsä loppuvuosina Venäjällä. Jean-Baptiste Le Blond saapui vuonna 1716 Pietari I:n kutsumana Pietariin, jossa hänet nimitettiin kaupungin pääarkkitehdiksi. Vuosina 1716–1717 hän laati Pietarille yleiskaavan. Ellipsinmuotoisen vallituksen ympäröimä suorakulmainen kaava ei ottanut huomioon alueen luonnonolosuhteita ja jäi siksi pääosin toteuttamatta. Le Blond osallistui myös Pietarhovin ja Strelnan palatsi- ja puistoalueiden sekä Kesäpuiston suunnitteluun. Yhdessä Domenico Trezzinin kanssa hän laati mallipiirustuksia kaupungin asuintaloja varten. ==Lähteet== ==Aiheesta muualla== * Jean-Baptiste Le Blond Pietari-tietosanakirjassa Luokka:Ranskalaiset arkkitehdit Luokka:Vuonna 1679 syntyneet Luokka:Vuonna 1719 kuolleet
Töyhtötiira

Töyhtötiira, aikaisemmalta nimeltään harjatiira (Thalasseus bergii) on eteläisen pallonpuoliskon valtamerten lintu. == Ulkonäkö ja koko == Linnun pituus on 46–49 senttiä, siipien kärkiväli 125–130 senttiä ja paino 325–400 grammaa. Sen höyhenpuku on valkoinen, selkä ja siivet ovat harmaat, päälaki ja töyhtö mustat, sekä hieman alaspäin kaareva nokka keltainen. Sukupuolet ovat samanvärisiä. == Levinneisyys ja elinympäristö == Töyhtötiirat elävät satoina erillispopulaatioina Tyynellämerellä, Intian valtamerellä ja Afrikan eteläkärjessä. Siitä tunnetaan viisi alalajia.Zoonomen Lajin elinympäristön ala on 1–10 miljoonaa neliökilometriä ja maailman populaation koko on 150 000–1 100 000 yksilöä.BirdLife Lajia ei ole tavattu Suomessa. Töyhtötiirat pesivät matalien hiekka- tai kalliosaarten ja koralliriuttojen rannoilla, yleensä täysin avoimella maalla mutta toisinaan matalakasvuisessa pensaikossa. Paikoin ne pesivät myös mantereen rannoilla. Pesimäajan ulkopuolella ne lepäilevät kallioilla, hiekkavalleilla, merimerkeissä ja laivojen mastoissa. == Lisääntyminen == Laji on sosiaalinen ja pesii yhdyskunnittain. Sen pesä on vain kuoppa maassa, johon naaras munii yhden tai kaksi munaa, hyvin harvoin kolme. Haudonta-aika on 25–30 päivää ja molemmat emot osallistuvat hautomiseen. Poikaset ovat pesäpakoisia ja jättävät pesän noin kahden päivän ikäisinä. Ne ovat lentokykyisiä 38–40 päivää vanhoina ja pesivät ensi kerran kaksivuotiaina. == Ravinto == Ruokavalio koostuu pääasiassa pienistä kaloista, joita se saalistaa syöksysukeltamalla. Myös äyriäiset, kilpikonnan munat ja poikaset sekä laivoista heitetyt ruoantähteet kelpaavat lajille. == Lähteet == * Cramp, Stanley et al. 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X === Viitteet === Luokka:Tiirat
Scuola Internazionale Superiore di Studi Avanzati

Scuola Internazionale Superiore di Studi Avanzati (SISSA) on italialainen jatko-opiskelijoiden koulutus- ja tutkimuskeskus. SISSA perustettiin vuonna 1978 Triestessä itsenäisenä tieteellisenä laitoksena huipputason tutkimukseen matematiikassa, fysiikassa, astrofysiikassa, biologiassa ja neurotieteissä. Se oli ensimmäinen italialainen yliopisto, jossa opiskelijoilla oli mahdollisuus suorittaa filosofian tohtorin tutkinto. SISSAsta on valmistunut yli 500 henkilöä tutkimus- ja opetustyöhön vuoteen 2009 mennessä. ==Tutkimus== SISSAn tutkimus on jaettu kahdeksaan eri sektoriin: * Astrofysiikka * Kognitiivinen neurotiede * Tiiviin aineen teoria * Alkeishiukkasteoria * Funktionaalianalyysi ja sovellukset * Matemaattinen fysiikka * Neurobiologia * Tilastollinen ja biologinen fysiikka == Lähteet == Luokka:Italian yliopistot Luokka:Trieste
Toivo Pyörtänö

Toivo Kalervo Pyörtänö (20. marraskuuta 1917 Tampere – 27. kesäkuuta 2012 Juupajoki) oli suomalainen maanviljelijä, kulttuuriesittelijä ja poliitikko. Hänen vanhempansa olivat työmies Väinö Herman Pyörtänö ja Olga Maria Railo. Hänen puolisonsa oli Alli Kyllikki Halme vuodesta 1941 lähtien. Pyörtänö toimi SDP:n Kuopion läänin itäisen piirin piirisihteerinä 1946–1948, jaostosihteerinä ja jaostopäällikkönä. Vuonna 1987 hän oli Kiinan kansantasavallan virallisena vieraana. Eduskuntaan Pyörtänö tuli valituksi vuoden 1948 vaaleissa. Hän toimi kansanedustajana yhden kolmivuotiskauden, kesään 1951. Presidentin valitsijamies hän oli 1950. Myöhemmin Pyörtänö liittyi Georg C. Ehrnroothin johtamaan, 1973 perustettuun Perustuslailliseen kansanpuolueeseen ja toimi sen Hämeen läänin pohjoisen piirin puheenjohtajana. ==Lähteet== * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Perustuslaillisen oikeistopuolueen poliitikot Luokka:Joensuun kaupunginvaltuutetut Luokka:Pohjois-Karjalan vaalipiiri Luokka:Vuonna 1917 syntyneet Luokka:Vuonna 2012 kuolleet
Vennola

Vennola on suomalainen sukunimi, joka on muun muassa seuraavilla henkilöillä: * Jorma Vennola (s. 1943), teollinen muotoilija * Juho Heikki Vennola (1872-1938), taloustieteilijä, kansanedustaja ja pääministeri Luokka:Sukunimet
Tulenheimo

Tulenheimo on suomalainen sukunimi, joka on muun muassa seuraavilla henkilöillä: * Anja Tulenheimo-Takki (1937–2019), Korkeimman oikeuden oikeusneuvos * Antti Tulenheimo, vuoteen 1906 Thulé (1879–1952), Suomalaisen puolueen ja Kokoomuksen kansanedustaja, yliopiston rehtori ja pääministeri * Eino Tulenheimo (1885–1962), asianajaja, pankinjohtaja ja kokoomuslainen poliitikko * Eva Tulenheimo (1885–1977), lääkäri ja Lotta Svärd -järjestön vaikuttaja * Lilli Tulenheimo (1880–1958), näyttelijä * Martti Tulenheimo (1883–1945), insinööri, urkujenrakentaja * Olli Tulenheimo (1891–1971), asianajaja * Marjatta Tyrkkö (o.s. Tulenheimo, 1916–2010), radiotoimittaja. Suvun kantaisä on Ruotsin Kilasta Kangasalle muuttanut Anders Thulé (1813–1872), joka perusti vuonna 1843 Kangasalan urkutehtaan.Toivo Haapanen (toim.): Musiikin tietokirja, s. 510. Helsinki: Otava, 1948. ==Katso myös== *Lex Tulenheimo == Lähteet ==
Suomi-talo (Pietari)

Suomi-talo on Pietarin ydinkeskustassa sijaitsevassa rakennuksessa oleva suomalaistoimijoiden keskittymä, jonka perustamisajatuksena on saada suomalaisuudelle näkyvyyttä Pietarissa. Talon taustavoimat ovat Pietari-säätiö ja sen hallinnoima Suomen Pietarin-instituutti. Suomi-talossa toimivat muun muassa Pietarin suomalainen koulu, Suomalais-venäläinen kauppakamari ja useiden suomalaisten yritysten ja julkisten toimijoiden edustustot. Talossa on myös työskentely- ja majoitustiloja suomalaisille taiteilijoille ja tutkijoille.Pietarissa avataan Suomi-talo. Yle, uutiset 7.10.2009 Suomi-talon rakennus on valmistunut vuonna 1847. Alun perin se kuului Pietarin suomalaisen seurakunnan kirkkokartanoon. Siinä on tilaa 4 000 neliömetriä.Suomi-talon tulo Pietarin keskustaan varmistui. Ylen uutiset 20.7.2008, päivitetty 1.11.2009, viitattu 24.5.2018 Talo oli vuoteen 2018 vuokralla Pietarin kaupungilta. Suomi-talo vihittiin 25. lokakuuta 2009, ja se otettiin käyttöön keväällä 2010.Radion sinfoniaorkesteri soittaa pitkän tauon jälkeen Pietarissa. Yle, uutiset 23.10.2009 ==Talousvaikeudet== Vuosina 2008–2010 Pietari-säätiö otti 13,5 miljoonan euron lainan Suomi-talon kunnostukseen. Se ei kuitenkaan kyennyt lyhentämään lainaa vuoden 2012 jälkeen, jolloin velka siirtyi takaajana olleen Suomen valtion maksettavaksi. Opetus- ja kulttuuriministeriön selvityksessä vuodelta 2014 ehdotettiin, että Suomen valtio hankkii talon omistukseensa. (Artikkeli luettavissa Archive.today -palvelussa) ==Siirtyminen Suomen valtion omistukseen== Suomen valtio teki vuonna 2016 päätöksen ostaa Suomi-talo Venäjän Federaatiolta. Talon ostaja- ja omistajatahona Suomen valtion puolesta toimi valtion omistama erikoistehtäväyhtiö Governia Oy. Kauppakirja allekirjoitettiin 27.4.2018 ja talo siirtyi Governian omistukseen toukokuussa 2018. == Lähteet == == Aiheesta muualla == * Suomi-talon kotisivut * Suomi-talon esittelyvideo Youtubessa Luokka:Pietarin rakennukset ja rakennelmat Luokka:Suomalainen kulttuuri
Sunila (täsmennyssivu)

Sunila voi tarkoittaa seuraavia: * Sunila, Kotkan kaupunginosa * Sunila Oy, Stora Enso -konserniin kuuluva sellutehdas Kotkassa * Sunila, seuraavien henkilöiden sukunimi: ** Erkki Sunila, Elinkeinohallituksen ent. pääjohtaja ** J. E. Sunila, Suomen pääministeri 1927–1928 ja 1931–1932 * Kirsi Sunila, yksi muusikko Juha Vainion taiteilijanimistä.
Hippopus

Hippopus on jättiläissimpukoiden suku, johon kuuluu kaksi lajia. Se elävät luonnossa trooppisten merien koralliriutoilla, ja niitä pidetään joskus myös riutta-akvaarioissa. Fossiileista on löydetty useita jättiläissimpukkalajeja, jotka jaettiin 1960-luvulla kuuteen sukuun, mutta vain kahdessa suvussa on nykyisinkin eläviä lajeja. Nämä suvut, Hippopus ja Tridacna, eroavat toisistaan mm. sukusolujen rakenteen suhteen. == Lajit == *Hippopus hippopus kasvaa korkeintaan 45 cm pitkäksi. Sen kuori on poimullinen, epäsäännöllisen myhkypintainen. Sitä tavataan indopasifisella merialueella. *Hippopus porcellanus on lajeista harvinaisempi ja pienempi. Se jää alle 25 cm leveäksi. Sen kuori on päältä harmaa, sisältä valkoinen, ohuempi ja sileämpi kuin H. hippopus -lajilla. Sitä tavataan Indonesian, Palaun ja Filippiinien lähivesillä. == Lähteet == Luokka:Jättiläissimpukat
Rangell

Rangell on seuraavien henkilöiden sukunimi: * Bobby Rangell (s. noin 1958), yhdysvaltalainen jazzmuusikko, Nelson Rangellin veli * Jukka Rangell (1894–1982), suomalainen pankinjohtaja, pääministeri * Kalervo Rankama, vuoteen 1934 Rangell (1913–1982), suomalainen geologi, professori * Leo Rangell (1913–2011), yhdysvaltalainen psykoanalyytikko * Nelson Rangell (s. 1960), yhdysvaltalainen jazzmuusikko, Bobby Rangellin veli
Linkomies

Linkomies on seuraavien henkilöiden sukunimi: * Edwin Linkomies, Rooman kirjallisuuden professori, yliopiston kansleri, Suomen pääministeri 1943–1944 * Sinikka Linkomies-Pohjala, kansanedustaja (kokoomus) Luokka:Sukunimet
Hackzell

Hackzell on muun muassa seuraavien suomalaisten henkilöiden sukunimi: *Antti Hackzell (1881–1946), Suomen pääministeri *Gustaf Hackzell (1889–1972), yritysjohtaja, Antti Hackzellin veli *Johan Matias Hackzell (1816–1882), rovasti, opettaja, valtiopäivämies ja Tammikuun valiokunnan jäsen *Kaija Hackzell (aik. Ollila, kirjaililijanimi myös Nenonen, 1939–2021), tietokirjailija ja toimittaja.
Tridacna

Tridacna on jättiläissimpukoiden alaheimoon kuuluva simpukkasuku. Siihen kuuluu kahdeksan lajia.Huelsken, T., Keyse, J., Liggins, L., Penny, S., Treml, E.A., Riginos, C. (2013) A Novel Widespread Cryptic Species and Phylogeographic Patterns within Several Giant Clam Species (Cardiidae: Tridacna) from the Indo-Pacific Ocean. PLoS ONE, DOI: 10.1371/journal.pone.0080858. Fossiileista on löydetty useita jättiläissimpukkalajeja, jotka jaettiin 1960-luvulla kuuteen sukuun, mutta vain kahdessa suvussa on nykyisinkin eläviä lajeja. Nämä suvut, Hippopus ja Tridacna, eroavat toisistaan mm. sukusolujen rakenteen suhteen. == Lajit == Lajit Tridacta squamosa, T. maxima, T. crocea ja T. rosewateri on joskus erotettu alasuvuksi Chamethrachea. * Tridacna gigas: maksimikoko 150 cm, suomuton, hiukan epäsymmetrinen kuori, pohja-aukko pieni tai puuttuu, ei lonkeroita. Indopasifisen merialueen koralliriutoilla Etelä-Kiinanmereltä Australian pohjoisrannikolle ja Nikobaareilta Fidžille. Se pysyy yleensä alle 20 metrin syvyydessä, laguuneissa tai riuttojen tasanteilla. * Tridacna crocea: maksimikoko 22 cm, pitkä, matala kuori, iso pohja-aukko, lyhyet lonkerot. Lajia tavataan luonnossa Thaimaasta Uuteen Kaledoniaan. Se elää matalassa vedessä, missä se saa runsaasti valoa. * Tridacna derasa: maksimikoko 50 cm, symmetrinen kuori, pieni pohja-aukko, pitkät lonkerot. Lajia tavataan Tyynenmeren eteläosassa. Se elää riuttojen ulkoreunoilla 4–10 metrin syvyydessä.Tridacna Derasa IUCN Red List * Tridacna squamosa: maksimikoko 40 cm, symmetrinen, suurisuomuinen kuori, suuret lonkerot. Lajia tavataan Punaiseltamereltä Itä-Afrikasta Polynesiaan ulottuvalla alueella. Havaijin ympäristössä on istutettu kanta. Tridacna squamosa viihtyy hiekkapohjalla 15–20 metrin syvyydessä. * Tridacna maxima: maksimikoko 35 cm, pieniä suomuja kuoressa, paljon pieniä lonkeroita. Se on laajimmalle levinnyt jättiläissimpukkalaji, sitä tavataan Punaiseltamereltä ja Itä-Afrikasta aina Tyynenmeren itäosaan Polynesiaan ja Pitcairnin saarelle asti. Se elää matalassa vedessä, missä se saa runsaasti valoa. * Tridacna costata: maksimikoko 40 cm, kuori voimakkaan sahanteräpoimullinen. Lajia on tavattu vain Punaisellamerellä. * Tridacna mbalavuana eli Tridacna tevoroa: maksimikoko 50 cm. Tämä harvinainen laji elää vain Tongan ja Fidžin lähivesillä. * Tridacna rosewateri: maksimikoko 15 cm. Tämä harvinainen laji elää vain Mauritiuksen lähivesillä. == Lähteet == Luokka:Jättiläissimpukat
Pekkala

Pekkala voi tarkoittaa seuraavia: * Pekkalan kartano, kartano Joensuussa * Pekkalan kartano, kartano Ruovedellä * Pekkala, seuraavien henkilöiden sukunimi: ** Ahti Pekkala (1924–2014), poliitikko (Keskustapuolue) ** Eino Pekkala (1887–1956), poliitikko (SKDL), Työväen urheiluliiton puheenjohtaja ** Ilkka Pekkala (s. 1955), seiväshyppääjä ** Janne Pekkala (s. 1965 tai 1966), televisiossa esiintynyt kokki ** Jose Pekkala (s. 1962), jääkiekkoilija ** Jukka Pekkala (s. 1957), seiväshyppääjä, liikunta- ja urheilualan johtaja ** Jussi Pekkala (s. 1974), jääkiekkoilija ** Kaarle Pekkala (1919–2000), pistooliampuja ** Leo Pekkala (1896–1918), työväenliikkeen vaikuttaja ** Mary Pekkala (1889–1975), brittiläis-suomalainen kulttuurivaikuttaja ja kansalaisaktivisti ** Mauno Pekkala (1890–1952), poliitikko (SKDL), Suomen pääministeri 1946–1948 ** Olli Pekkala (s. 1987), mäkihyppääjä ** Rauni Pekkala (s. 1942), iskelmälaulaja ** Salme Pekkala-Dutt (1888–1964), virolaissyntyinen kommunistipoliitikko ** Sami Pekkala (s. 1995), jääkiekkoilija ** Sari Pekkala Kerr, taloustieteilijä ** Tomi Pekkala (s. 1988), jääkiekkoilija ** Vilho Pekkala (1898–1974), kilpapainija ja olympiamitalisti ** Virpi Pekkala (s. 1945), kuvataiteilija. ** Väinö Pekkala (1908–2000), yritysjohtaja ja vuorineuvos, Leo Pekkalan veli
Prosessitaide

Prosessitaide on 1960-luvulla syntynyt taidesuuntaus ja ajattelutapa, jonka mukaan luomisprosessi on tärkeämpi kuin valmis taideteos. Prosessitaiteellisen teoksen luomisprosessi voi olla yhä käynnissä, kun teos asetetaan esille. Prosessitaiteessa on käytetty usein muuttuvia materiaaleja, kuten luonnonelementtejä, tai taiteilijan toimintaa on korostettu järjestämällä tilaisuuksia tai happeningeja, joissa teosta tehdään. Luonnonelementtien käytöstä johtuen prosessitaide ja ympäristötaide ovat lähellä toisiaan. Guggenheimin museon mukaan Robert Morris teki vuonna 1968 näyttelyn ja kirjoitti esseen, jotka olivat uraa-uurtavia prosessitaiteen ja sen määrittelyn kannalta. Esseen mukaan prosessitaiteilijat tekevät teoksia, jotka liittyvät kehoon, satunnaisiin ilmiöihin, improvisaatioon ja epätraditionaalisiin materiaaleihin kuten vahaan, huopaan ja lateksiin. Omalaatuisia muotoja tai asetelmia syntyy esimerkiksi orgaanisten prosessien kuten kasvun, tiivistymisen, jäätymisen tai hajoamisen kautta.Guggenheim-museo Materiaalien hetkellistä ja epäaineellista luonnetta usein korostettiin. Prosessitaiteen juuriksi voisi sanoa Jackson Pollockin roiskemaalauksia ja dadaismin suosimaa satunnaisuutta. Samansuuntaisia piirteitä on myös riiteissä, shamanistisissa ja uskonnollisissa rituaaleissa, samoin kuin esimerkiksi hiekkamaalauksessa. Prosessi on mukana niin Australian hiekkamaalauksessa kuin vajrayanan ja buddhismin hiekkamandaloissa. Prosessitaidetta edustavat muiden muassa Richard Serra, Robert Morris, Lawrence Weiner ja Bruce Nauman. == Lähteet == Luokka:Nykytaide Luokka:Kuvataiteen uudet alueet
Törngren

Törngren tai Törnegren on seuraavien suomalaisten henkilöiden sukunimi: * Adolf Törngren (1824–1895), liikemies ja valtiopäivämies, Johan Agapetus Törngrenin poika, Adolf Törngren nuoremman isä * Adolf Törngren (1860–1943), lääkäri ja kartanonomistaja, kansanedustaja (RKP), Adolf Törngren vanhemman poika * Johan Agapetus Törngren (1772–1859), suomalainen lääkäri, professori, kartanonomistaja ja arkkiatri, Adolf Törngren vanhemman isä, Karl Wilhem Törnegrenin kasvatti-isä * Karl Wilhelm Törnegren (1817–1860), Helsingin yliopiston kirjastonhoitaja ja oppihistorian professori, Johan Agapetus Törngrenin kasvattipoika * Ralf Törngren (1899–1961), poliitikko (RKP), pääministeri 1954.
Kuuskoski

Kuuskoski on seuraavien henkilöiden sukunimi: * Eeva Kuuskoski (ent. Kuuskoski-Vikatmaa, s. 1946), lääkäri, poliitikko ja ministeri (Kokoomus, Keskustapuolue) * Helena Kuuskoski (1919–2013), tekstiilitaiteilija * Martti Kuuskoski (1917–2011), näyttelijä ja taiteilija, Helena Kuuskosken puoliso * Reino Kuuskoski (1907–1965), virkamies, hallintotuomari, eduskunnan oikeusasiamies ja oikeusministeri, Suomen pääministeri 1958 * Urpo Kuuskoski (1905–1982), filosofian tohtori, yliopettaja ja oppikirjojen tekijä * Viljo Kuuskoski (1911–1994) tekniikan tutkija, professori, Ammattikasvatushallituksen pääjohtaja == Katso myös == *Kuusakoski *Kuusankoski
Miettunen

Miettunen on suomalainen sukunimi, joka on muun muassa seuraavilla henkilöillä: * Anni Miettunen (s. 1997), jalkapalloilija * Helge Miettunen (1916–1986), Yleisradion suunnittelupäällikkö, kirjailija ja kansanedustaja * Martti Miettunen (1907–2002), valtioneuvos, Suomen pääministeri 1961–1962 ja 1975–1977 * Saija Miettunen (s. 1977), pituushyppääjä * Samuli Miettunen (oik. Samuli Kerola, taiteilijanimi Pupu Lihavisto, s. 1959), kosketinsoittaja, säveltäjä, kuvataiteilija ja runoilija * Siiri Magga-Miettunen (s. 1941), saamelainen kirjailija ja opettaja * Tatu Miettunen (s. 1995), jalkapalloilija * Veera Miettunen, amerikkalaisen jalkapallon pelaaja * Ville Miettunen (s. 1992), freestylehiihtäjä
Suomi-talo

Suomi-talo voi tarkoittaa: *Suomi-talo Pietarissa *Suomi-talo Berliinissä *Suomi-talo Tromssassa *Suomi-talo eli Finland House Yhdysvalloissa Floridassa *Suomi-talo eli Casa Finlandia Buenos Airesissa *Suomi-talo eli Finlandshuset Tukholmassa
Tenontosaurus

Tenontosaurus (”jännelisko”) on sukupuuttoon kuollut ornitopodisuku, joka eli 125–105 miljoonaa vuotta sitten varhaisliitukaudella Pohjois-Amerikassa. == Fossiilit == American Museum of Natural History museon retkikunta löysi ensimmäisen Tenontosaurus-fossiilin Montanan Big Hornin piirikunnasta vuonna 1903. Yhdysvaltalainen paleontologi John Ostrom kuvasi Tenontosauruksen vuonna 1970. Se sai nimensä selkärankaa jäykistävien luutuneiden jänteiden mukaan, joita oli monilla muillakin dinosauruksilla. Tästä dinosaurussuvusta tunnetaan kaksi lajia, Tenontosaurus tilletti ja Tenontosaurus dossi. Sen fossiileja on löydetty myös Yhdysvaltojen Montanasta, Oklahomasta, Teksasista, Utahista ja Wyomingista. == Kuvaus == Tenontosaurus oli lajista riippuen arviolta 6-7 metriä pitkä ja 600–1000 kilogramman painoinen. Tenontosaurus liikkui enimmäkseen neljällä raajalla, mutta se saattoi nousta myös kahdelle raajalle. Tenontosauruksella oli pitkä ja jäykkä häntä, jota se käytti tasapainon säilyttämiseen ja joka oli itse asiassa pidempi kuin sen ruumis. Sillä oli myös kapea pää ja suussa isot hampaat. Tenontosauruksella oli lyhyet käsivarret, ja sen käsissä oli viisi terävää kynttä, joita se käytti puolustautumiseen esimerkiksi Acrocanthosaurusta ja Deinonychusta vastaan. Tenontosaurus on yksi harvoista dinosauruksista, joilta on löydetty vain naaraspuolisille yksilöille kehittyvää luukudosta, jonka tehtävänä on ollut kalsiumin varastoiminen munien tuottamista varten. == Tenontosaurus populaarikulttuurissa == Tenontosaurus esiintyy Esihistoriallinen tappeluklubi -sarjan kolmannessa jaksossa, jossa se taistelee Deinonychus-laumaa vastaan. == Lähteet == Luokka:Iguanodontia
Tunturikiviyrtti

Tunturikiviyrtti (Woodsia alpina) on Euroopassa, Aasiassa ja Pohjois- Amerikassa kasvava saniaislaji. Suomessa lajia tavataan lähes koko maassa ja se on rauhoitettu Pohjois-Pohjanmaan eteläpuolella.Ympäristöministeriö: Luonnonsuojeluasetuksessa rauhoitetut lajit Viitattu 8.10.2011. == Ulkonäkö ja koko == Tunturikiviyrtti kasvaa korkeintaan 20 cm:n mittaiseksi. Lyhyestä ja pystystä maavarresta kimppuina kasvavat lehdet ovat kertaalleen parilehdykkäisiä. Lehtiruoti ja keskiranka ovat harvakarvaisia ja -suomuisia. Lehtilavan muoto vaihtelee kapeanpuikeasta tasasoukkaan ja kapean vastapuikeaan. Lehdykät ovat liuskaisia, alta kaljuja tai harvasuomuisia ja -karvaisia. Lehdyköitten muoto vaihtelee leveänpuikeista kolmiomaisiin. Itiöpesäkeryhmät ovat pyöreitä, pitkien katesuomukarvojen ympyröimiä. Tunturikiviyrtin itiöt kypsyvät Suomessa heinä-elokuussa. Vanhat lehtiruotien tyviosat jäävät törröttämään moniksi vuosiksi kasvin juureen.Retkeilykasvio 1998, s. 54. Lähilajeista tunturikiviyrtti muistuttaa eniten karvakiviyrttiä (Woodsia ilvensis) sekä myös kaljukiviyrttiä (W. glabella). Lajien välisiä risteymiä tunnetaan.Den virtuella floran: Fjällhällebräken (myös levinneisyyskartat) Viitattu 8.10.2011. == Levinneisyys == Tunturikiviyrttiä kasvaa hyvin laajalla mutta hajanaisella alueella Euroopassa, Aasiassa ja Pohjois-Amerikassa. Euroopassa lajia tavataan Islannissa, Fennoskandiassa, Pyreneillä, Alpeilla ja Pohjois-Venäjällä. Aasiassa lajia tavataan Kaukasuksella, Siperiassa ja Himalajalla. Pohjois-Amerikassa laji kasvaa lähinnä Alaskassa ja Pohjois-Kanadassa. Sitä tavataan myös Grönlannissa. Suomessa tunturikiviyrttiä kasvaa hajanaisesti koko maassa Länsi-Suomea lukuun ottamatta. Yleisimmillään laji on Lapissa ja Kuusamon alueella.Lampinen, R. & Lahti, T. 2011: Kasviatlas 2010: Tunturikiviyrtin levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 8.10.2011. == Elinympäristö == Tunturikiviyrtti kasvaa kallionraoissa. Laji on kalkinsuosija. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == *Pohjolan kasvien pauloissa: Woodsia alpina – tunturikiviyrtti *Kasviatlas 2022: Tunturikiviyrtin levinneisyys Suomessa. *Pinkka, Lajintuntemuksen oppimisympäristö: Tunturikiviyrtti (Woodsia alpina) *ITIS: Woodsia alpina *United States Department of Agriculture (USDA): Woodsia alpina *Flora of North America: Woodsia alpina Luokka:Kiviyrttikasvit
Frank McCabe

Frank Reilly McCabe (30. kesäkuuta 1927 Grand Rapids, Michigan – 18. huhtikuuta 2021 Peoria, Illinois) oli yhdysvaltalainen koripalloilija ja olympiavoittaja. McCabe kuului Yhdysvaltain maajoukkueeseen sen voittaessa kultaa Helsingin kesäolympialaisissa 1952. McCabe pelasi kuudessa ottelussa tehden yhteensä 20 pistettä. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1927 syntyneet Luokka:Vuonna 2021 kuolleet
Kirkonkylän koulu (Kärkölä)

Kärkölän Kirkonkylän koulu oli Kärkölän kirkonkylässä, neljä kilometriä Kärkölän keskustaajamasta Järvelästä pohjoiseen sijainnut suomenkielinen alakoulu. Koulussa oli oppilaita noin 50-75 (keväällä 2014 noin 70), ja opettajia rehtori mukaan lukien on viisi. Koulu toimi kesäkuun 2015 loppuun saakka; lakkautuspäätös tehtiin helmikuussa 2015. Koulupihan kokonaisuuteen kuuluu kaksi koulurakennusta, joiden osoitteet ovat Airasmäentie 1 ja Pappilantie 2. Vanhempi, hirsirunkoinen puukoulu, jonka pinta-ala on 341 m2 on rakennettu 1905. Se peruskorjattiin 1980. Keskikoulurakennus on rakennettu 1949 (ja siihen liittyvä liikuntahalli 1980); jälkimäisen kokonaisuuden yhteispinta‐ala on 660 m2. Koulurakennus on sittemmin myyty yksityiskäyttöön. ==Lähteet== == Aiheesta muualla == * Mikko Kivelä (27.5.2014) Yksi ääni ratkaisi - Kärkölän kirkonkylän koulu saa jatka (ess.fi) * Kärkölän karttapalvelu (karttatiimi.fi) Luokka:Kärkölä Luokka:Suomen peruskoulut
Maly Trastsjanets

thumb|right|200px|Maly Trostenets ja joitain muita merkittäviä tuhoamisleirejä Ostlandin valtakunnankomissariaatissa. Maly Trastsjanets eli Pieni Trastsjanets (, , , ) oli suuri toisen maailmansodan aikainen natsi-Saksan tuhoamisleiri Valko-Venäjällä noin 10–16 kilometriä Minskin keskustan koillispuolella. Kuvausten perusteella tuhoamisleiri sijaitsi kilometritolpan ”13 km” kohdalla nykyisen Minskistä Homeliin (Gomel) ja Mahiljouhun (Mogiljov) johtavan valtatien M4 eteläpuolella. Leiri perustettiin aiemman neuvostokolhoosin alueelle kesällä 1941, ja se toimi aluksi neuvostoliittolaisten sotavankien keskitysleirinä. Keskitysleirin luonne muuttui tuhoamisleiriksi toukokuussa 1942, kun leirille tuotiin ensimmäiset juutalaiset. Uhrilukunsa puolesta leiri oli suurin valkovenäläisistä tuhoamisleireistä. Juutalaisen Yad Vašem -instituutin mukaan tuhoamisleirillä surmattiin yhteensä noin 65 000 ihmistä (pääasiassa ampumalla), ja laajemman Trastsjanetsin alueella surmattuja oli yhteensä runsaat 200 000. Myös jonkin verran pienempiä uhrilukuja (40 000–60 000) on esitetty. Valkovenäläisten juutalaisten ohella alueen tuhoamisleireille tuotiin juutalaisia junalla myös Saksasta, Hollannista, Puolasta ja Itävallasta ja Böömin ja Määrin protektoraatin alueilta Tšekkoslovakiasta. == Lähteet == == Aiheesta muualla == * Genocide policy - Trostenets (khatyn.by) * Tuhoamisleirin kuvaus, sisältäen alueen kartan (deathcamps.org) * Maly Trostenez - Ausstellung "Letzter Gruß" - Viimeiset terveiset -näyttelyn verkkomateriaalia (letzter- gruss-online.de) * Alustava Wikimapia karttalinkki tuhoamisleirin alueelle Minskin kaakkoislaidalla (noin 2 km tarkkuudella) Luokka:Valko-Venäjän historia Luokka:Tuhoamisleirit Luokka:Minskin historia